รัชนู บุญชูดวง

รัชนู บุญชูดวง  เป็นนักแสดงหญิงชาวไทย เจ้าของฉายา เช่น "นางเอกเจ้าน้ำตา" และ "ราชินีจอแก้ว" 

ประวัติ
รัชนู บุญชูดวง  เกิดเมื่อวันที่ 21 ตุลาคม พ.ศ. 2494 ที่กรุงเทพมหานคร เรียนจบแผนกมัณฑนศิลป์ จากวิทยาลัยเพาะช่าง ก่อนเข้าวงการบันเทิงเคยทำงานที่บริษัทนำเที่ยวมาก่อน ต่อมาได้เป็นนางแบบแสดงแบบเสื้อและทรงผม 

เริ่มต้นการแสดงจากการชักชวนของ ไพรัช สังวริบุตรหลังจากเห็นเธอทางโฆษณาและถ่ายแบบลงนิตยสารต่าง ๆ และเดินแบบชุดเจ้าสาวออกทีวีช่อง 5 โดยให้มาลงชิมลางแสดงภาพยนตร์ทีวี (ใช้พากย์เสียง) ยอดฮิตในขณะนั้น คือ กฎแห่งกรรม และ ขุนแผนผจญภัย เมื่อปี พ.ศ. 2519 ทางช่อง 7 สี จากนั้นก็มอบบทเด่นให้ เป็นนางเอกเต็มตัว จากภาพยนตร์ทีวีเรื่อง พระทิณวงศ์ ตามด้วย กระสือ ซึ่งโด่งดังไปถึงประเทศเพื่อนบ้านอย่าง  ลาว  เขมร พม่า จนไปเข้าตา อารีย์ นักดนตรี ที่เป็นทั้งอดีตนางเอกละครโทรทัศน์และเป็นผู้จัดละครให้ช่อง 9 อสมท. ขณะนั้น (ปัจจุบันคือ โมเดิร์นไนน์ทีวี) อี๊ดจึงมีผลงานละครเรื่องแรกคือ  คุ้มผาคำ ในปี พ.ศ. 2521 เป็นนางเอกประกบกับ กรรณิกา ธรรมเกษร ทำให้เริ่มมีชื่อเสียงมากขึ้น เรื่องต่อมา ถูกดึงให้ไปรับบทหนัก เพราะเห็นในศักยภาพของเธอ จึงมอบบทนำให้ ประกบ 3 พระเอกดังในยุคนั้น นิรุตติ์ ศิริจรรยา, สุเชาว์ พงษ์วิไล  และ อัศวิน รัตนประชา ในละคร ใครกำหนด กับบท ทาริกา หรือ นิ่ม หญิงสาวผู้เกิดมาพร้อมกับชะตากรรมอันแสนรันทด ซึ่งก็ทำให้เธอเกิดในวงการละครสมใจ 

เริ่มมีผลงานทางจอเงิน โดยเริ่มแสดงภาพยนตร์เรื่องแรก คือ ดรรชนีไฉไล คู่กับ อาวุธ พิทักษ์พงษ์ โดยเล่นเป็นรุ่นลูกของ กรุง ศรีวิไล และ  อรัญญา นามวงษ์ จากนั้นจึงมีผลงานทั้งทางจอแก้วและจอเงิน สลับสับเปลี่ยนกันไป แต่ส่วนใหญ่เน้นไปที่ละครทีวี เธอมักได้รับบทนางเอกเจ้าน้ำตา และบทที่บีบคั้นคนดู ส่วนใหญ่คู่กับ นิรุตติ์ ศิริจรรยา นางเอกดังร่วมยุคกับเธอในตอนนั้น คือ  เดือนเต็ม สาลิตุล, มยุรา เศวตศิลา, อุทุมพร ศิลาพันธุ์, คนางค์ ดำรงหัด, พรพรรณ เกษมมัสสุ, ลินดา ค้าธัญเจริญ, กาญจนา จินดาวัฒน์ และ ดวงใจ หทัยกาญจน์ ฯลฯ

เธอจบการศึกษาขั้นอุดมศึกษาจาก วิทยาลัยเพาะช่าง หรือมหาวิทยาลัยเทคโนโลยีราชมงคลรัตนโกสินทร์ ซึ่งนับว่าเท่ หรือดีมากในยุคนั้น

รัชนู บุญชูดวงมีผลงานที่คว้ารางวัลพิเศษ (นอกเหนือจากที่แสดงไว้ในกรอบ) มาครองมากมาย อย่างเช่น ปี 2525 เธอคว้ารางวัลดารานำหญิง 'ตุ๊กตาทองทีวีมหาชน' จากละครเรื่อง พรหมไม่ได้ลิขิต จากการจัดของหนังสือพิมพ์ 'บ้านเมือง' โดยรวบรวมคะแนนมาจากผู้อ่านและผู้ชมทางบ้าน ที่ส่งจดหมายเข้าไปโหวต และอีกรางวัล คือ รางวัลดาวเทียมทองคำ นักแสดงนำหญิงยอดเยี่ยม ปี 2525 จากละครเรื่อง นกยูง ซึ่งเป็นละครพิเศษ 1 ใน 10 เรื่อง ที่สร้างขึ้นมาเพื่อชิงรางวัลดาวเทียมทองคำทางช่อง 7 โดยเฉพาะ

ยังมีข้อน่าสังเกต และยังเป็นที่กังขาสำหรับแฟนละครตอนนั้น คือ ละคร 'ไฟรักไฟพยาบาท' ที่รัชนูรับบทเป็นนางเอกและมีบทเด่นตลอดเรื่อง แต่เธอกลับถูกเสนอชื่อเข้าชิงรางวัลเมขลา ในฐานะดาราสนับสนุนหญิง แล้วก็ได้รับรางวัลไป ซึ่งในปีนั้น ลินดา ค้าธัญเจริญ เป็นผู้ที่ได้ครอบครองรางวัลนักแสดงนำหญิง จากละครเรื่อง ชลาลัย บ้างก็ว่าเป็นเพราะคณะกรรมการชอบบทบาทของทั้งสองจากละครทั้งสองเรื่อง แต่รางวัลดารานำหญิงมีแค่เพียงรางวัลเดียว

 ผลงาน 
ละคร
 พ.ศ.  เรื่อง  รับบท  ออกอากาศ  หมายเหตุ 2519  กฎแห่งกรรม (รับเชิญ)  ช่อง 7 ขุนแผนผจญภัย (รับเชิญ)  พระทิณวงศ์ ทิพย์มณฑา   บัวแก้วบัวทอง แก้วกินรี  2520 กระสือ รำพึง   2521  คุ้มผาคำดาริกา กรวิก  ช่อง 9 ดวงตาสวรรค์กษมา (เอียด) https://web.archive.org/web/20160304112131/http://www.thaifilm.com/forumDetail.asp?topicID=6230&page=3&keyword=   ช่อง 3 2522  ใครกำหนด ทาริกา (นิ่ม)  ช่อง 9 ร่มฉัตร แม้นวาด  ค่าของคน ณัฐฐา  ช่อง 5  ลูกทาส น้ำทิพย์  ช่อง 3 2523  สามอนงค์ ศุจิกา  ช่อง 9 ทโมนไพร  ช่อง 7 2524  นกยูง ได้รับรางวัลดาวเทียมทองคำ นักแสดงนำหญิงยอดเยี่ยม ไฟรักไฟพยาบาท กุลธิดา  ช่อง 3ได้รับรางวัลเมขลา นักแสดงสนับสนุนหญิงยอดเยี่ยม นางทาสเย็น  พิษสวาท อุบล / สโรชินี  สามหัวใจ โฉม  ฝันรัก ระตี เถาวัลย์สวาท มุทิตา  ช่อง 5  ห (อย่า)  อย่าลืมฉัน สุริยาวดี อุทัยเรือง (หนูเล็ก, วดี) / สุริยง รัตนชาติ (สุ)  ลางรัก ศากุน ช่อง 9  เพลงชีวิต พรพักตร์ (เอียด)  เครื่องแบบสีขาว  การะเกด  2525  พรหมไม่ได้ลิขิต ได้รับรางวัลตุ๊กตาทองดารานำหญิงทีวีมหาชน ริษยา หม่อมราชวงศ์วรรศิกา รามพงษ์ ช่อง 5  เสนอชื่อเข้าชิง รางวัลเมขลานักแสดงนำหญิงดีเด่น เคหาสน์แสงตะวัน เรืองระวี  ไฟ พิมเพรา  ช่อง 3  สงครามพิศวาส สุชาดา  สัญญาพิศวง  2526  ทัณฑ์กามเทพ อโนมา (มด)  สิ้นสวาท มินตรา  ช่อง 5  เสนอชื่อเข้าชิง รางวัลเมขลานักแสดงนำหญิงดีเด่น ขอเพียงรัก อันธิกา  เลื่อมสลับลาย ปิ่นปัก  ช่อง 7  โรงแรมวิปริต เต็มสุข  พิษอารมณ์  ช่อง 9  สาปสวาท อลิศรา 2527  มนุษย์  วงเวียนชีวิต แสนดี แสงธรรม  ตราไว้ในดวงจิต เพ็ญตระการ  ช่อง 7 คุณนาย   ช่อง 3 เปลือก  สาปอสูร อรชุมา / อรอวล  ไฟปรารถนา  พนันรัก ทิพย์สุดา   ช่อง 5 เปลวไฟในดวงดาว ชเนตตี  สาวใช้คนใหม่ ดำรัสสิริ  2529  ชั่วฟ้าดินดับ  นางสาวทองสร้อย แหววฤทัย ชัยมงคล (คุณแหวว)  สายโลหิต ลำดวน   ช่อง 3 วังไวกูณฑ์ รมย์รดา  เตมีย์ใบ้  มายาลวง ศจีประภา  2530  เพลิงบาปจอมทมิฬ (องคุลีมาล)  อัญชลี   สมเด็จพระนเรศวรมหาราช พระสุพรรณกัลยา 2531  เงา  ชาลินี  สงครามเก้าทัพ เจ้าศรีอโนชา  รอยพยาบาท เดือน   ช่อง 5 จำปูน  2532  เทพพยาบาท    ช่อง 3 กฤตยา เทวีเซลเคท  2533  ใครกำหนด  สมพิศ บทมาลย์บำเรอ (คุณเธอ)  สาปสวาท อรุณี  ช่อง 9 2534  หนี้รัก จินดา   ช่อง 3 สามอนงค์ ฟองแก้ว  เปลือก  สุดถนนบนทางเปลี่ยว  2537  ฟ้าเพียงดิน  พิกุล  2543  ผู้หญิงคนนั้นชื่อบุญรอด  ครูอรพิน 2552  มงกุฏแสงจันทร์  นารียา 2553  ใต้ฟ้าตะวันเดียว ฤทัย ช่อง 9

 ภาพยนตร์ 
  ดรรชนีไฉไล ปี 2519
  เท่งป๊ะต๊ะติ๊งโหน่ง ปี 2521
  มือปืนนมสด ปี 2521 รับบท ดอกแก้ว
  ไอ้ฟ้าผ่า ปี 2522
  ชาติหินดินระเบิด ปี 2522
  ยอดหญิงต๊ะติ๊งโหน่ง ปี 2522
  นรกบนดิน ปี 2522
  บัวแก้วบัวทอง ปี 2523 รับบท แก้วกินรี
  พ่อจ๋า ปี 2523
  เดือนเสี้ยว ปี 2528 
  หัวใจเดียวกัน ปี 2529
  รักใคร่ ปี 2530
  พี่เลี้ยง ปี 2531 รับบท ระริน
  โกซิกส์ ๖ ตายท้าตาย ปี 2543
  คืนบาปพรหมพิราม ปี 2546
  แฝด ปี 2550 รับบท แม่ของ พิม-พลอย
  เพื่อน...กูรักมึงว่ะ ปี 2550
  นาคปรก ปี 2553

 ละครสั้น
  คานทอง
  ฝันที่เป็นจริง ตอน คนขายขนมครก

 พิธีกร 
  รายการ (คู่หู) พลิกล็อก ปี 2525 (คู่กับ ปัญญา นิรันด์กุล และ ดี๋ ดอกมะดัน) 
  รายการชุมทางคนเด่น 
  รายการเพลงฮิตก่อนนิทรา
  รายการคืนวันจันทร์
  รายการถ่ายทอดสด การประกวดเทพีวิสุทธิ์กษัตริย์
  รายการถ่ายทอดสด การประกาศรางวัลเมขลา

 ละครเวที 
  คฤหาสน์ดำ ปี 2523 (ของต้อ มารุต สาโรวาท ฝึกทำละครเวที ขณะที่ยังเป็นนักศึกษา) 
  คนบ้าบนหลังคา ปี 2530(คู่กับ ดวงตา ตุงคะมณี แสดงที่ห้องมณเฑียรทองเธียเตอร์) 
  สาวเครือฟ้า ปี 2531(ของมหาวิทยาลัยรามคำแหงเป็นผู้จัด) 
  กรุสมบัติ ปี 2531(ละครเวทีของ วิก 07 คู่กับ ตุลชัย ธรรมดุษฎี และ วสันต์ อุตมะโยธิน ) 
  รวมพลคนชื่ออี๊ด (ร่วมกับ สุประวัติ ปัทมสูตร และคนอื่นที่มีชื่อเล่นว่า..อี๊ด) 

 ผู้จัดละครทางช่อง 3 
  เงา ปี 2530 (ฉัตรชัย, นพพล, รัชนู, วรรณิศา, เอกพันธ์, สมภพ, รัญญา, ปนัดดา, พงษ์ลดา) 
  กฤตยา ปี 2532 (ฉัตรชัย, ชุดาภา, รัชนู, กาญจนา, อัญชลี, จุฑารัตน์) 
  สุดถนนบนทางเปลี่ยว ปี 2534 (ดาริน, รณ, รอน, รัชนู)
  ฟ้าเพียงดิน ปี 2537 (นฤเบศร์, ขวัญฤดี, รัชนู) 
  เด็กชายจากดาวอื่น ปี 2539
  ชาวกรง ปี 2540
 เงาไม้ในน้ำ ปี 2541 (อภิชาติ, คลาวเดีย, ไพโรจน์ สังวริบุตร, ริสา หงส์หิรัญ)  ไม่ได้ออกอากาศ

 อ้างอิง 

หมวดหมู่:นักแสดงภาพยนตร์หญิงชาวไทย
หมวดหมู่:บุคคลจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:ผู้จัดละครชาวไทย
หมวดหมู่:ผู้ชนะรางวัลนักแสดงสมทบหญิงยอดเยี่ยมสุพรรณหงส์
หมวดหมู่:ผู้ชนะรางวัลเมขลา สาขานักแสดงสมทบหญิงดีเด่น